आम्रपाली दुबे ने 'लल्लू की लैला' के फर्स्ट लुक में यूं मचाया धमाल, निरहुआ संग दिखेगी जोड़ी  
भोजपुरी फिल्म है 'लल्लू की लैला'
निरहुआ हैं लीड रोल में
आम्रपाली दुबे भी आएंगी नजर
आम्रपाली दुबे (Amrapali Dubey) और निरहुआ (Nirahua) की जोड़ी नए धमाल के साथ तैयार है. आम्रपाली दुबे और निरहुआ की अगली फिल्म 'लल्लू की लैला (Lallu Ki Laila)' है.   इसमें भोजपुरी सिनेमा (Bhojpuri Cinema) की सुपरहिट जोड़ी आम्रपाली दुबे और दिनेश लाल यादव निरहुआ बहुत ही धमाकेदार अंदाज में नजर आने वाले हैं. भोजपुरी फिल्म (Bhojpuri Film) 'लल्लू की लैला (Lallu Ki Laila)' का फर्स्ट लुक रिलीज हो गया है और इसे आम्रपाली दुबे (Aamrapali Dubey) ने अपने इंस्टाग्राम पर शेयर किया है.
A post shared by Aamrapali (@aamrapali1101) on Jun 1, 2019 at 4:16am PDT
आम्रपाली दुबे (Amrapali Dubey) और निरहुआ (Nirahua) की 'लल्लू की लैला (Lallu Ki Laila)' को सुशील कुमार उपाध्याय डायरेक्ट कर रहे हैं.  लल्लू की लैला के संगीतकार हैं मधुकर आनंद और लेखक संजय राय हैं. जुबली स्टार दिनेश लाल यादव निरहुआ और आम्रपाली दुबे ने फिल्म के मुहूर्त शॉट के दौरान बताया था कि 'लल्लू की लैला' की कहानी इसका मजबूत पक्ष है. 

भोजपुरी सिनेमा (Bhojpuri Cinema) में निरहुआ (Nirahua) और आम्रपाली दुबे (Aamrapali Dubey) की जोड़ी लाजवाब है, और दोनों का यूट्यूब पर सिक्का चलता है. निरहुआ और आम्रपाली एक साथ कई सुपरहिट फिल्में दे चुके हैं. निरहुआ ने हाल ही में आजमगढ़ से अखिलेश यादव के खिलाफ चुनाव लड़ा था. लेकिन उन्हें शिकस्त का सामना करना पड़ा. लेकिन अब वे फिर से भोजपुरी सिनेमा में तहलका मचाने के लिए तैयार हैं.